EkBass/fiwiki-20250220-pages-articles huggingface dataset:
Carl Schutte

Carl Otto Schutte (5. lokakuuta 1887 Kansas City, Missouri - 24\. kesäkuuta 1962 Seattle, Washington) oli yhdysvaltalainen maantiepyöräilijä ja olympiamitalisti. Hän edusti seuratasolla St. Louis Cycling Clubia. Schutte voitti urallaan kaksi olympiamitalia, pronssia Tukholman kisoissa 1912 sekä yli 300 kilometrin mittaisesta henkilökohtaisesta aika-ajosta että joukkueaika-ajosta. == Lähteet == Luokka:Yhdysvaltalaiset maantiepyöräilijät Luokka:Yhdysvaltalaiset olympiamitalistit Luokka:Vuonna 1887 syntyneet Luokka:Vuonna 1962 kuolleet
Vihannin vaakuna

Vihannin vaakuna oli Vihannin kunnan tunnus. Vaakunan kilven väri viittaa vihantaan ja siten kunnan nimeen, ja sen aihe jokivarsiniittyihin, joista seudun viljelys on alkanut. Vaakunan selitys on ”vihreässä kentässä viikatteen terä, saatteena sen kummallakin puolella kolme vesilehvää, kaikki hopeaa.” Vaakunan on suunnitellut Olof Eriksson, ja Vihannin kunnanvaltuusto hyväksyi sen kokouksessaan 11. marraskuuta 1951. Sisäasiainministeriö vahvisti vaakunan käyttöön 20. joulukuuta samana vuonna.Vaakuna jäi epäviralliseksi kotiseutuvaakunaksi 2013, kun Vihanti liittyi Raahen kaupunkiin. == Lähteet == * * Vihanti Vaakuna
Jutta Niehaus

Judith "Jutta" Niehaus (s. 1. lokakuuta 1964 Bocholt) on saksalainen entinen maantiepyöräilijä ja olympiamitalisti. Hän edusti seuratasolla Radsportclub Bocholtia. Niehaus voitti hopeaa maantieajosta Soulin olympialaisissa 1988 ja sijoittui samassa lajissa 44:nneksi Barcelonan kisoissa 1992. == Lähteet == * Niehausin profiili sports-reference.com -sivustolla Luokka:Saksalaiset maantiepyöräilijät Luokka:Saksalaiset olympiamitalistit Luokka:Vuonna 1964 syntyneet Luokka:Elävät henkilöt
Leelo Tungal

thumb|Leelo Tungal Leelo Tungal (s. 22. kesäkuuta 1947Leelo Tungal, Nädala autor, viitattu 28.2.2018) on virolainen kirjailija (runoilija, prosaisti, kääntäjä ja libretisti). Tutkinnon hän on suorittanut Tarton yliopistossa vuonna 1972 viron filologiasta ja ollut kirjailijoiden liiton jäsen vuodesta 1979. Hän on ollut töissä opettajana monissa kouluissa, dramaturgina Viron nukketeatterissa, journalistina lastenlehtien Pioneer ja Täheke () toimituksissa sekä freelancerina. Hän on virolaisen lasten kirjallisuuslehden Hea Laps () päätoimittaja. Tungalin ensimmäinen runokirja ilmestyi 1966. Hänen tuotannossaan on kymmenen runokirjaa aikuisille ja 29 lapsille sekä 23 proosakirjaa lapsille ja nuorille. Hän on myös Viron aapiskirjan ja kirjallisuuden oppikirjojen tekijä. Säveltäjä Raimo Kangron (1949–2001) puolisona hän on kirjoittanut ja kääntänyt paljon ooppera- ja musikaalilibrettoja sekä lauluntekstejä. Teoksessa Seltsimees laps (suom. Toveri lapsi, Arktinen banaani 2019 ) Tungal kuvaa lapsuuttaan neuvostoaikana lapsen silmin. Muistelmien kahta seuraavaa osaa Samet ja saepuru ehk Seltsimees laps ja kirjatähed (Samettia ja sahanpurua tai toveri lapsi ja kirjaimet) ja Naisekäe puudutus ehk seltsimees laps ja isa (Naisen käden kosketus tai toveri lapsi ja isä) ei toistaiseksi ole suomennettu. Kirjatrilogiasta on ilmestynyt viroksi myös yhteispainos. Moonika Siimetsin ohjaama elokuva muistelmista valmistui v. 2018. Tungalin ja Raimo Kangron tytär on runoilija Maarja Kangro. (sisältää linkit neljään suomennettuun Kangron tekstiin) == Lähteet == == Aiheesta muualla == * Eesti lastekirjanduse keskus (Viron lastenkirjallisuuden keskus) * Leelo Tungalin kotisivut Luokka:Virolaiset kirjailijat Luokka:Libretistit Luokka:Virolaiset kielenkääntäjät Luokka:Vuonna 1947 syntyneet Luokka:Elävät henkilöt
Alfred von Schlieffen

Alfred von Schlieffen (s. 28. helmikuuta 1833 Berliini, Saksa – 4. tammikuuta 1913) oli saksalainen kreivi, sotamarsalkka ja sotateoreetikko, joka kehitti Schlieffen-suunnitelman vuonna 1905 Ranskan kolmannen tasavallan ja Venäjän keisarikunnan lyömiseksi. == Alkutaival == Schlieffen syntyi Berliinissä ja liittyi Preussin armeijaan vuonna 1853 oltuaan 20-vuotias. Hän osallistui Preussin–Itävallan sotaan 1866 ja Saksan–Ranskan sotaan 1870–1871. Jo 31-vuotiaana Schlieffen nimitettiin Preussin pääesikunnan sotahistorian osaston johtoon. Schlieffen palveli armeijassa vuoteen 1906 asti, eli yhteensä 53 vuotta. == Suunnitelmat == Saksan ja Ranskan välit olivat kireät Preussin ja Ranskan sodan takia. Saksassa uutta aseellista konfliktia pidettiin vain ajan kysymyksenä. Venäjän ja Ranskan läheisten välien takia Saksa olisi hyökätessään joutunut todennäköisesti kahden rintaman sotaan Ranskaa ja Venäjää vastaan. Myös Ranska pyrki aktiivisesti löytämään keinot Saksalle menettämiensä Elsassin ja Lothringenin palauttamiseksi. Schlieffen piti asetelmaa tuhoisana ja laati suunnitelman välttääkseen kahden rintaman sodan. Sen mukaan kolme neljäsosaa Saksan armeijasta suunnattaisiin aluksi Ranskan- vastaiselle rajalle. Ranskan vahvan linnoitusketjun takia suoraa hyökkäystä ei kannattaisi toteuttaa vaan edetä ns. ”pyöröovi”-taktiikalla voimakkaalla kiertoliikkeellä länteen. Suunnitelma oli yksinkertainen: tehtäisiin nopea hyökkäys puolueettomien Benelux-maiden läpi Ranskan rannikolle. Metzin kaupungin kohdalla voimakas kiertoliike kääntyisi Pariisin eteläpuolelle. Ranskan joukkojen eteneminen Saksaan olisi eduksi Saksan armeijalle, sillä tällöin suurin osa ranskalaisista sotilaista jäisi saarroksiin Pohjois- Ranskaan. Hyökkäysliike piti toteuttaa äärimmäisen nopeasti ja siihen laskettiin tarvittavan 35 armeijakuntaa. Sotatoimet lännessä olisi saatava loppumaan, ennen kuin Venäjän hidas hyökkäys käynnistyisi ja miehiä tarvittaisiin itärintamalla. Suoraviivainen suunnitelma ei huomioinut lainkaan mahdollisia vastoinkäymisiä tai Venäjän nopeampaa järjestäytymistä. Lisäksi hyökkäys puolueettomien itsenäisten valtioiden läpi voisi tuoda myös Yhdistyneen kuningaskunnan mukaan sotaan. Schlieffen oli 1900-luvun alun merkittävin strategi ja osaltaan vahvasti mukana Saksan hyökkäävässä roolissa 1914, vaikkakin Schlieffenin seuraaja Helmuth von Moltke muokkasi hyökkäyssuunnitelmaa merkittävästi. == Tunnettuja Schlieffenin ajatuksia == Schlieffen strategiaa on monesti arvosteltu liiallisesta suoraviivaisuudestaan, mutta varsinkin 1930-luvulla Yhdysvalloissa hänen teorioitaan tutkittiin erityisen huolellisesti. Myös Saksan salamasotateoria oli johdettu Schlieffenin hyökkäystaktiikasta. Schlieffen muistutti vielä kuolinvuoteellaan vuonna 1913 ”Pitäkää oikea sivusta vahvana!” ==Lähteet== Luokka:Saksan sotamarsalkat Luokka:Saksalaiset aateliset Luokka:Sotateoreetikot Luokka:Vuonna 1833 syntyneet Luokka:Vuonna 1913 kuolleet
Luettelo Tina Turnerin musiikkivideoista

Tämä on luettelo Tina Turnerin musiikkivideoista. ==Musiikkivideot== Vuosi Kappale Ohjaaja 1983 "Let's Stay Together" David Mallet 1984 "Help!" unknown "What's Love Got to Do with It" Mark Robinson "What's Love Got to Do with it" [black and white version] Bud Schaetzle "It's Only Love" [live] (w/ Bryan Adams) David Mallet "Better Be Good to Me" Brian Grant "Private Dancer" 1985 "I Can't Stand the Rain" [live] unknown "Show Some Respect" [live] David Mallet "We Don't Need Another Hero" [concept version] George Miller "One of the Living" unknown 1986 "Typical Male" Brian Grant "Two People" unknown "Overnight Sensation" unknown 1987 "What You Get is What You See" Peter Care "Break Every Rule" Andy Morahan "Paradise is Here" 1988 "A Change is Gonna Come" [live] David Mallet "We Don't Need Another Hero" [live version] unknown "Tonight" [live] (w/ David Bowie) "Addicted to Love" [live] David Mallet 1989 "The Best" Lol Creme "Steamy Windows" Andy Morahan "I Don't Wanna Lose You" Dominic Sena 1990 "Foreign Affair" Paula Walker "Look Me in the Heart" "Be Tender with Me Baby" [live] Nick Frye "It Takes Two" (w/ Rod Stewart) David Hogan 1991 "Nutbush City Limits" Michael Bay and Chris Cowey "Way of the World" [USA version] unknown "Way of the World" [UK version] Paula Walker 1992 "Love Thing" Michael Bay "I Want You Near Me" Paula Walker 1993 "I Don't Wanna Fight" Peter Care "Why Must We Wait Until Tonight" "Disco Inferno" unknown "Proud Mary" David Mallet 1995 "GoldenEye" Jake Scott 1996 "Whatever You Want" Stephanie Sednaoui "On Silent Wings" unknown "Missing You" Peter Lindbergh "Something Beautiful Remains" unknown "In Your Wildest Dreams" unknown "In Your Wildest Dreams" [live] David Mallet 1997 "Can't Stop Thinking of You" (w/ Eros Ramazzotti) Nigel Dick 1999 "When the Heartache is Over" Paul Boyd 2000 "Whatever You Need" Jake Nava 2006 "Teach Me Again" (w/ Elisa) Stefano Veneruso == Videot == Vuosi Videon tiedot Myynti 1978 Wild Lady of Rock 1982 Nice 'n' Rough 1984 Private Dancer - The Videos 1985 Private Dancer Tour 1986 What You See is What You Get Break Every Rule: The Videos 1988 Live in Rio '88 1989 Foreign Affair - The Videos 1991 Foreign Affair live Barcelona 1990 Simply the Best: The video collection 1992 The Girl from Nutbush 1993 What's Love...? Live 1996 Live in Amsterdam - Wildest Dreams Tour 1997 Behind the Dreams 1999 Celebrate! - 60th Birthday Special 2000 One Last Time Live in Concert 2005 All the Best – The Live Collection 2009 Tina Live == Lähteet == Luokka:Musiikkivideot Tina Turnerin musiikkivideot Luokka:Tina Turner
Marcelo Melo

Marcelo Melo (s. 23. syyskuuta 1983 Belo Horizonte) on brasilialainen tennispelaaja. Parhaimmillaan hän on sijoittunut ATP-maailmanlistalla nelinpelissä maailman ykkössijalle ja kaksinpelissä sijalle 273. Nelinpelissä hän on voittanut 19 ATP-turnausta, ja lisäksi Ranskan avoimet vuonna 2015. Hän on myös voittanut Masters-turnaukset Shanghaissa 2013 ja 2015 sekä Pariisissa 2015. == Lähteet == * ===Viitteet=== == Aiheesta muualla == Luokka:Brasilialaiset tennispelaajat Luokka:Vuonna 1983 syntyneet Luokka:Elävät henkilöt
George Hees

George Harris Hees (17. kesäkuuta 1910 Toronto, Ontario - 10\. kesäkuuta 1996) oli kanadalainen poliitikko. Hän edusti konservatiivista edistyspuoluetta ja hänet valittiin ensimmäisen kerran Kanadan parlamentin alahuoneeseen vuonna 1950. Hees ei ollut ehdolla vuoden 1963 vaaleissa, mutta hänet valittiin uudelleen vuonna 1965. Hän toimi 1957-1960 kuljetusministerinä, 1960-1963 kauppa- ja teollisuusministerinä ja 1984-1988 veteraaniasiainministerinä. Hees vetäytyi politiikasta ennen vuoden 1988 vaaleja. == Lähteet == == Aiheesta muualla == * Crescent School: Wall of Honour - George Harris Hees Luokka:Kanadan ministerit Luokka:Kanadan edustajainhuoneen jäsenet Luokka:Vuonna 1910 syntyneet Luokka:Vuonna 1996 kuolleet
Liekehtivä torni

Liekehtivä torni (The Towering Inferno) on Irwin Allenin tuottama ja yhdessä John Guillerminin kanssa ohjaama yhdysvaltalainen katastrofielokuva vuodelta 1974. Elokuvan nimekkääseen näyttelijäkaartiin lukeutuvat muun muassa Steve McQueen, Paul Newman, William Holden, Fred Astaire ja Faye Dunaway. Elokuva oli ensimmäinen kahden suuren Hollywood-studion, Twentieth Century Foxin ja Warner Bros.:in, yhteistuotanto. Sen käsikirjoitus perustui Stirling Silliphantin sovitukseen kahdesta romaanista: Richard Martin Sternin romaanista The Tower ja Thomas N. Scortian ja Frank M. Robinsonin romaanista The Glass Inferno. Irwin Allen ohjasi elokuvan toimintakohtaukset. Elokuva oli Jennifer Jonesin viimeinen elokuva. Elokuva voitti kolme Oscar-palkintoa: kuvaus, leikkaus ja paras laulu. == Roolit == == Lähteet == == Aiheesta muualla == * * * * * Luokka:Yhdysvaltalaiset katastrofielokuvat Luokka:Vuoden 1974 yhdysvaltalaiset elokuvat Luokka:John Guillerminin ohjaamat elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan laulun Oscar- palkinnon saaneet elokuvat Luokka:20th Century Foxin elokuvat Luokka:Warner Brosin elokuvat
Till Death Do Us Part (Geto Boysin albumi)

Till Deat Do Us Part on rap-yhtye Geto Boysin viides studioalbumi, joka julkaistiin vuonna 1993. Willie D jätti ryhmän 1992 kehittääkseen soolouraansa. Big Mike liittyi yhtyeeseen Willie D:n lähdön jälkeen.Screwed & Chopped versio ilmestyi 2004. Albumi saavutti Yhdysvalloissa 10. maaliskuuta 1993 RIAAn hyväksymän kultalevyn rajan. # Kappale Vierailet artisti(t) Aika 1\. "Intro" Lil’ J 3:33 2\. "G.E.T.O." 3:13 3\. "It Ain't" 4:39 4\. "Crooked Officer" 3:59 5\. "No Nuts No Glory" 3:43 6\. "Six Feet Deep" 5:24 7\. "Murder Avenue" 4:04 8\. "Raise Up" 3:29 9\. "Murder After Midnight" 4:16 10\. "Straight Gangstaism" 3-2 4:26 11\. "Cereal Killer" 3:03 12\. "This Dick's for You" Lil’ J 5:33 13\. "Street Life" 5:21 14\. "Bring it On" 2-Low, Seagram, Too Much Trouble, 007, E-Rock, Devin the Dude, Jugg Mugg, Ganksta N-I-P, DMG,3-2, Big Mello 8:16 15\. "Outro" Lil’ J 1:49 ==Sijoitukset== Lista (1990) Sijoitus Billboard 200 11. Top R&B;/Hip Hop Albums 1. == Singlet == Singlen nimi Listasijoitukset " Six Feet Deep " Billboard Hot 100 Chart: 40. U.S. Hot R&B;/Hip-Hop Singles & Tracks Chart: 37. Hot Rap Singles: 2. Rhythmic Top 40: 34. "Crooked Officer" U.S. Hot R&B;/Hip-Hop Singles & Tracks Chart: 70. Hot Rap Singles: 4. Luokka:Geto Boysin albumit Luokka:Vuoden 1993 albumit
Karhulori

Karhulori (Arctocebus calabarensis) on lorien heimoon kuuluva puoliapina. Se elää läntisessä Afrikassa Nigerian ja Kamerunin metsissä. Sen elinympäristö on laikuttainen alangon sademetsissä Niger- ja Sanagajokien välisellä alueella. Kun karhulori nukkuu se roikkuu oksassa ja sitä on vaikea saada siitä irti. == Lähteet == Luokka:Lorit
Hidaslori

Hidaslori (Nycticebus coucang) on lorien heimoon kuuluva aasialainen puoliapinalaji. Sitä pidetään ainoana myrkyllisenä kädellisenä ja yhtenä harvoista myrkyllisistä nisäkkäistä. == Myrkyllisyys == Hidaslorin myrkky tunnettiin kansanperinnössä isäntämaissaan kaikkialla Kaakkois-Aasiassa vuosisatojen ajan, mutta länsimainen tiede kiisti sen 1990-luvulle asti. Niillä on kaksoiskomposiittimyrkky, joka koostuu syljestä ja olkavarren rauhasnesteestä. Molempien nesteiden on osoitettu olevan myrkyllisiä yksittäin ja muodostavat voimakkaamman myrkyn sekoitettuna. Luonnossa myrkytys johtuu lajinsisäisestä kilpailusta, jossa kaksi yksilöä taistelee parittelukumppanista, ruoasta tai reviiristä. Myrkytys ihmisillä on harvinainen, mutta voi aiheuttaa lähes tappavan anafylaktisen sokin. == Koko ja ulkonäkö == Hidaslorit ovat noin 35 senttimetrin pituisiaHannes Salovaara ja Jorma Soveri: Eläinten maailma, nisäkkäät 1. Otava, 1953. ja niillä on tuuhea harmaa turkki ja lyhyet raajat, sekä pieni pää ja pienet korvat. Loreilla on suuret silmät, joita ympäröi tummat lautumat. == Levinneisyys == Hidaslori esiintyy Malesiassa, Indonesiassa ja Thaimaassa. == Ravinto == Hidaslorit syövät eläinravintoa ja hedelmiä. == Lisääntyminen == Hidaslorin raskaus kestää kuusi kuukautta, ja se synnyttää yöaikaan. Poikanen syntyy silmät avoinna ja osaa roikkua oksassa heti syntymänsä jälkeen. == Lähteet == == Aiheesta muualla == *ITIS: Nycticebus coucang Luokka:Lorit Luokka:Uhanalaiset nisäkkäät
Suurgalagot

Suurgalagot (Otolemur) ovat afrikkalaisia puoliapinoita. Suurgalagot ovat yleensä kookkaampia kuin muut galagot. Ne elävät Itä-Afrikan rannikolla Somalian eteläpuolella. Esim. paksuhäntägalago kasvaa kaikkiaan 60 cm:n pituiseksi, mistä melkein 40 kuitenkin tulee jykevän ja hyvin tuuheakarvaisen hännän osalle. Suurin kaikista on jättiläisgalago, joka on häntineen noin metrin mittainen. Galagot ovat jatkuvan uhan alla Afrikan Sarvessa tapahtuvan salametsästyksen seurauksena. Galagon sääriluusta valmistettu jauhe on perinteinen potenssilääke Somalian heimojen keskuudessa. * Suku Suurgalagot, Otolemur ** Komba eli paksuhäntägalago, Otolemur crassicaudatus *** Otolemur crassicaudatus crassicaudatus *** Otolemur crassicaudatus kirkii ** Jättiläisgalago, Otolemur monteiri *** Otolemur monteiri monteiri *** Otolemur monteiri argentatus ** Lyhytkorvagalago, Otolemur garnettii *** Otolemur garnettii garnettii *** Otolemur garnettii lasiotis *** Otolemur garnettii kikuyuensis *** Otolemur garnettii panganiensis == Lähteet == * == Aiheesta muualla == *ITIS: Otolemur Luokka:Galagot
Neulakynsigalagot

Neulakynsigalagot (Euoticus) ovat afrikkalaisia puoliapinoita. Neulakynsigalagot ”ovat tuskin hiirtä isompia: 30 senttimetristä tulee ainakin 18 hännän osalle. Sekä Länsi- että Itä-Afrikan suurten metsien tuuheissa latvuksissa ne hyppivät oksalta oksalle oravaakin vikkelämpinä. Ravinnokseen ne pystyvät ahmimaan hyönteisiä aivan uskomattomat määrät.” Nisäkäsnimistötyöryhmä on esittänyt suvun uudeksi nimeksi Kynsigalagot. * Suku Neulakynsigalagot Euoticus ** Neulakynsigalago, Euoticus elegantulus ** Nigerianneulakynsigalago, Euoticus pallidus *** Euoticus pallidus pallidus *** Euoticus pallidus talboti == Lähteet == == Aiheesta muualla == *ITIS: Euoticus Luokka:Galagot
Frankie and Johnny (kappale)

”Frankie and Johnny”, myös ”Frankie and Albert” tai vain ”Frankie”, on yhdysvaltalainen kansanmusiikkikappale 1800-luvulta. Sävel tuli tunnetuksi St. Louisissa 1880-luvulla, mutta saattoi olla itse asiassa sävelletty jo 1840-luvulla. Kappaleen säveltäjä ei ole tiedossa, mutta ensimmäisen julkaistun version teki Hughie Cannon huhtikuussa 1904 nimellä ”He Done Me Wrong – The Death of Bill Bailey”, jonka nimi viittasi Cannonin omaan vuonna 1902 kirjoittamaan sävellykseen ”Bill Bailey, Won’t You Please Come Home”. Sointukulku seuraa bluesmusiikille tyypillistä 12 tahdin blueskaavaa. Nykyisin tunnettujen sanojen on kerrottu perustuvan oikeaan vuoden 1899 murhatapaukseen, jossa 22-vuotias Frankie-niminen nainen ampui 17-vuotiaan poikaystävänsä saintlouisilaisessa baarissa. == Lähteet == Luokka:Balladit Luokka:Yhdysvaltalaiset blueskappaleet
Forever and Ever (albumi)

Forever and Ever on Démis Roussoksen studioalbumi vuodelta 1973 ja sen on julkaissut Philips. Musiikkikasetti on tehty Hollannissa. == Kappaleet == Sivu 1: # Forever and Ever (S. Vlavianos / R. Constantinos) # My Friend the Wind (S. Vlavianos / R. Constantinos) # My Reason (S. Vlavianos / Ch. Chalkitis / H. Banks) # When I am a Kid (S. Vlavianos / Ch. Chalkitis / B. Bergman) # Lovely Sunny Days (F. Lai / C. Desage) Sivu 2: # Lost in a Dream (S. Vlavianos / Ch. Chalkitis / C. Watson) # Velvet Mornings (S. Vlavianos / R. Constantinos) # Rebecca (S. Vlavianos / Ch. Chalkitis / B. Bergman) # Lay It Down (J. J. Cramier / P. Kent) # Goodbye, My Love, Goodbye (M. Panas / K. Munro) Kappaleiden sovitukset on tehnyt S. Vlavianos paitsi päätöskappaleen osalta M. Panas. Julkaisuyhtiöt ovat Leros Music (A1, A2, B3, B4), Ed. Allo (A3), Editions 23 (A5), Chappell / Leros Music (B1), Intersong – Tutti (B2) sekä Hanseatic Musikverlag - Leros Music (B5). == Lähteet == * Démis Roussos MC Forever and Ever (Philips 7102 223, 1973) Luokka:Vuoden 1973 albumit Luokka:Kreikkalaiset albumit
Virtakerttunen

Virtakerttunen (Bathmocercus cerviniventris) on länsiafrikkalainen varpuslintu. Sen elinympäristö käsittää Guineanlahden pohjoisrannikkoa Sierra Leonesta ja Kaakkois-Guineasta Norsunluurannikolle ja Etelä-Ghanaan. Richard Bowdler Sharpe kuvaili lajin holotyypin Ghanasta 1877.IBC Lajin levinneisyyttä ei tunneta tarpeeksi hyvin, joten Kansainvälinen luonnonsuojeluliitto on arvioinut sen puutteellisesti tunnetuksi. == Lähteet == Luokka:Hertut
Punavirtakerttunen

Punavirtakerttunen (Bathmocercus rufus) on virtakerttusten sukuun kuuluva keskiafrikkalainen varpuslintu. Lajin esiintymisalue käsittää päiväntasaajan seudut Kamerunista, Gabonista ja Kongosta eteläiseen Sudaniin, Ugandaan, läntiseen Keniaan ja Luoteis-Tansaniaan. Lajista tunnetaan kaksi alalajia. Anton Reichenow kuvaili lajin holotyypin Kamerunin Yaoundesta vuonna 1895.IBC == Lähteet == Luokka:Hertut
Rusohuppuherttu

Ruskohuppuherttu (Scepomycter winifredae) eli aiemmalta nimeltään tansanianvirtakerttunen on itäafrikkalainen varpuslintu. Sen elinympäristö käsittää itäisessä Tansaniassa sijaitsevan Uluguruvuorten vuoristoalueen ja sen lähimetsät. Reginald Ernest Moreau kuvaili lajin holotyypin Uluguruvuorten Kinolen metsästä 1938.IBC == Lähteet == Luokka:Hertut
Reginald Ernest Moreau

Reginald Ernest Moreau (29. toukokuuta 1897 Kingston upon Thames, Englanti – 30. toukokuuta 1970 Hereford, Englanti) oli englantilainen lintutieteilijä. Moreau päätti opintonsa Kingston Grammar Schoolissa 1914 ja värväytyi armeijaan. Vuosina 1920–1927 hän eli Egyptissä, jonka jälkeen hän toimi Amanin maa- ja metsätieteellisen tutkimuslaitoksen kirjastonhoitajana Tansaniassa 1928–1946. Täällä hän vietti kaiken liikenevän vapaa-aikansa lintuja tutkien, ja oli ensimmäisiä lintutieteilijöitä, joka tutki afrikkalaisten lintujen pesimäbiologiaa ja ekologiaa. Hän osoitti tieteellisesti sen, että linnut munivat pienempiä pesyeitä tropiikissa kuin korkeammilla leveysasteiila. Hän organisoi suuren osan Afrikkaa kattavan havaintoverkoston ja keräsi mittavan havaintoaineiston. Moreau oli kiinteässä kirjeenvaihdossa amerikkalaisen American Museum of Natural Historyn Afrikan linnuston tuntijan James Paul Chapinin kanssa. Vuonna 1946 Moreau jäi eläkkeelle virasta ja palasi Englantiin. Englannissa Moreau toimi Ibiksen toimittajana 19461960. Hänet palkattiin tutkijaksi Oxfordin yliopiston Edward Grey Instituuttiin vuosiksi 1947–1966. Hän toimi British Ornithologists' Unionin (BOU) puheenjohtajana 1960–1965, ja 1949 hänet valittiin American Ornithologists' Unionin (AOU) kunniajäseneksi. 1966 BOU palkitsi hänet Godman-Salvin-mitalilla. Moreau nimesi tansanianvirtakerttusen (Bathmocercus winifredae) vuonna 1938ITIS , todennäköisesti vaimonsa Winifredin kunniaksi, sillä lajin englanninkielinen nimi on Mrs Moreau's Warbler. == Teoksia == * The Bird Faunas of Africa and Its Islands (1966) * The Departed Village: Berrick Salome at the Turn of the Century (1968) * An Atlas of Speciation in African Passerine Birds (1970), yhdessä Beryl Patricia Hallin kanssa * The Palaearctic-African Bird Migration Systems (1972, postuumisti) == Lähteet == *Chrono-Biographical Sketches Luokka:Brittiläiset ornitologit Luokka:Vuonna 1897 syntyneet Luokka:Vuonna 1970 kuolleet
Furkan pohjatunneli

Furkan pohjatunneli on Alppien läpi kulkeva rautatietunneli Sveitsissä, Matterhorn Gotthard Bahnin rataverkolla, välillä Oberwald-Realp, reitillä Brig-Andermatt. Tunnelin pituus on 15,442 km ja se on korkeimmillaan 1 564 metriä mpy. Bahnprofil Schweiz, s. 71 Tunneli on otettu käyttöön vuonna 1982. Rautatie on yksiraiteinen. Tunnelissa on kaksi asemaa, Rotondo ja Geren, junien ohitusta varten. Furkan pohjatunneli korvasi alkuperäisen, korkeammalla, noin 2 100 metrin korkeudessa sijaitsevan ja Furkapass-solan alittavan Furkan tunnelin, jonka liikenne jouduttiin keskeyttämään talvikaudeksi. Pohjatunnelin käyttöönoton jälkeen rautatieliikenteestä Wallisin ja Urin kantonien välillä tuli ympärivuotista. Tunnelissa on päiväaikaan paikallishenkilöliikennettä 60 minuutin ja autojunaliikennettä 30...60 minuutin välein. Lisäksi tunnelin kautta kulkee Glacier Express -matkailujuna ja tavaraliikennettä. == Lähteet == *Maailman pisimmät tunnelit (englanniksi) * * Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 * Rautatieyhtiön sivut * Autojunaliikenteen sivut ===Viitteet=== == Aiheesta muualla == *Furkan museorata Luokka:Sveitsin rautatietunnelit Luokka:Valais
Ecuadorinkarvatonkoira

Ecuadorinkarvatonkoira (Perro calvo dorado ecuatoriano) on ecuadorilainen koirarotu. == Ulkonäkö == Ecuadorinkarvatonkoira on nimensä mukaisesti karvaton, ja se kuuluu yksiin kaikkein karvattomimmista karvattomista koirista: se on kokonaan karvaton muutamaa päässä olevaa yksittäistä karvaa lukuun ottamatta. Se on piirteiltään elegantti ja sen raajat ovat pitkät ja hoikat. Kuten monilta muiltakin karvattomilta roduilta, siltä puuttuu välihampaat. Sen iho on erittäin sileä ja pehmeä ja väriltään kullankeltainen. Säkäkorkeus on 38–46 cm. == Alkuperä == Rotu on kotoisin Santa Elenan niemimaalta. Monen kynologin mukaan sen esi-isät olivat inkojenkarvatonkoira ja pieni meksikonkarvatonkoira, mutta tästä ei ole todisteena mitään asiakirjoja. Sitä käytetään "elävänä lämpötyynynä" kivuliaisiin särkyihin: se painetaan kipukohtaa vasten, ja sen kuuma iho lievittää oireita. Se on yksi harvinaisimmista karvattomista koirista ja sen kotimaassa puhdasrotuisia yksilöitä on jäljellä vain kaukaisissa kylissä. == Katso myös == *Perunkarvatonkoira *Meksikonkarvatonkoira *Kiinanharjakoira *Pila *Mantšuriankarvatonkoira == Lähteet == *Morris, Desmond. Dogs - The Ultimate Dictionary of Over 1,000 Dog Breeds. Ebury Press, 2001. ISBN0-09-187091-7. Sivu 582. Luokka:Eteläamerikkalaiset koirarodut Luokka:FCI:n ulkopuoliset rodut Luokka:Karvattomat koirat
Täysikuun silta

__NOTOC__ Täysikuun silta on suomalaisen Raili Eronen & Twangers -yhtyeen single vuodelta 1992. Sen on julkaissut Fazer Finnlevy sarjanumerolla 100367. == Kappaleet == === A-puoli === # === B-puoli === # == Lähteet == * Raili Eronen & Twangers single "Täysikuun silta" (Fazer Finnlevy, 1992) Luokka:Vuoden 1992 kappaleet Luokka:Suomalaiset iskelmät
Mantšuriankarvatonkoira

Mantšuriankarvatonkoira (Tai-Tai) on kiinalainen koirarotu. == Ulkomuoto == Mantšuriankarvatonkoiran pää on kupolimainen ja kuono lyhyt. Päässä ja niskassa on lyhyt harja, samaan tapaan kuin kiinanharjakoiralla. Lisäksi sillä on tuuheaa karvaa käpälissä ja hännänpäässä. Karvaton nahka on väriltään joko vaalea (lihanvärinen) tai kupari. Säkäkorkeus vaihtelee 46–51 cm välillä.Morris, D. Dogs - The Ultimate Dictionary of over 1000 Dog Breeds, s. 580. Trafalgar Square, North Pomfret, Vermont: 2008. ==Alkuperä== Rotu on nimensä mukaisesti kotoisin Pohjois-Kiinasta, missä sitä on perinteisesti käytetty "elävänä kuumavesipullona" viileiden öiden aikana. Se näyttäisi olevan läheistä sukua kiinanharjakoiralle. Sen alkuperäinen nimitys tulee eliitiltä, koska tai-tai viittaa kiinalaisten lähellä asuneeseen vauraaseen kansaan jolla oli paljon vapaa-aikaa. Se voi myös viitata varakkaiden miesten (tai-pan) tärkeimpiin vaimoihin, (heillä oli enemmän kuin yksi vaimo). Lännessä siitä tiedetään vain hyvin vähän, mutta tieto voi olla pikkuhiljaa lisääntymässä. ==Katso myös== *Kiinanharjakoira *Pila == Lähteet == Luokka:FCI:n ulkopuoliset rodut Luokka:Kääpiökoirat Luokka:Karvattomat koirat Luokka:Kiinalaiset koirarodut
Sotilasvirka

Sotilasvirka on puolustusvoimissa sotilaallinen virka, johon nimitetään upseerit, erikoisupseerit, opistoupseerit ja aliupseerit. Upseerit nimittää sotilasvirkoihin tasavallan presidentti. Sotilasvirassa palvelevia koskee rikoslain 24 luvussa määritetyt erityisvelvoitteet, heillä on laissa määritetty velvollisuus ylläpitää ja kehittää sotilaan perustaitoja ja fyysistä suorituskykyä. Fyysinen suorituskyky ja kenttäkelpoisuus tulee osoittaa vuosittaisissa testeissä. Sotilasviroissa palvelevilla on siirtymisvelvollisuus. Kansanedustajaksi ei voida valita sotilasvirassa olevaa henkilöä. Sotilasvirassa palvelevien sotilaseläkkeeseen oikeuttava palvelusaika on 30 vuotta ja pakollinen eläkkeelle siirtymisikä on 55 vuotta pl. everstit ja kenraalit 60 vuotta. Sotilaseläkejärjestelmä tuottaa sodan ajan joukkoihin ammattisotilaita ja sotilasjohtajia. Siksi ammattisotilaat ovat vakituisen palveluksen jälkeen, erossa vakituisesta palveluksesta (evp) 55 - 60-vuotiaina. Maanpuolustuskorkeakoulussa voi opiskella upseerin perustutkintoina sotatieteiden kandidaatin ja maisteriin tutkinnon sekä jatkotutkintoina yleisesikuntaupseerin tutkinnon ja sotatieteiden tohtorin tutkinnon. Aliupseerit opiskelevat puolustushaarakouluissa. Puolustusvoimat järjestää kaikille henkilöille tehtävissä tarvittavaa täydennyskoulutusta. Luokka:Sotilastehtävät Luokka:Suomen puolustusvoimat
The Heart of Saturday Night

The Heart of Saturday Night on yhdysvaltalaisen laulaja-lauluntekijä Tom Waitsin toinen studioalbumi vuodelta 1974. Levyn on julkaissut Asylum Records sarjatunnuksella 7ES 1015 ja tuottanut Bones Howe yhtiöstä Mr. Bones Productions, Inc. Tuotannon järjestelijänä on ollut Pamela Vale. Äänitys on tehty Hollywoodissa Wally Heider Recorders –studiossa ja ääniteknikkona on ollut Bones Howe apulaisenaan Geoff Howe. Masteroinnin on tehnyt Terry Dunavan Elektra Sound Recorders –studiossa Los Angelesissa. Levykannen ulkoasun on suunnitellut Cal Schenkel ja valokuvat on ottanut Scott Smith. Levykannen kuvan on tehnyt Napoleon. Levyllä soittavista muusikoista ei ole mainintaa. Kiitoksissa on mainittu Bill Martin päätöskappaleen inspiroijana, Mike Melvoin osuudestaan studiotyöskentelyssä ja yhtyeen sovituksista ja johdosta sekä Herb Cohen kärsivällisyydestä. Levyä on valmistanut ja jaellut WEA Music of Canada, Ltd. 1810 Birchmount Road, Scarborough, Ontario. Tämä on osa Warner Communications -yhtiötä. == Kappaleet == ;A-puoli # # # # # # ;B-puoli # * # # # # Kaikki laulut on tehnyt Tom Waits ja ne on julkaissut Fifth Floor Music Inc., ASCAP. == Lähteet == * Tom Waits LP The Heart of Saturday Night (Asylum Records, 1974) Luokka:Tom Waitsin albumit Luokka:Vuoden 1974 albumit
Lepotila

Lepotila tarkoittaa sähkölaitteiden, kuten tietokoneiden, televisioiden ja kauko-ohjattavien laitteiden valmiustilaa. Tämä tila säästää huomattavan paljon energiaa verrattuna siihen, että laite jätettäisiin päälle ja joutilaaksi. Toisaalta lepotilasta palauduttuessa esimerkiksi tietokoneen tapauksessa käyttäjä pystyy jatkamaan siitä, mihin jäi ennen kuin tietokone laitettiin lepotilaan. Lepotilassa laite käyttää enemmän sähköä kuin horrostilassa, mutta palautuu toisaalta nopeammin. ==Katso myös== * Energiansäästö * Horrostila Luokka:Elektroniikka
Filippiinienpaariakoira

Filippiinienpaariakoira (Aso) on filippiiniläinen koirarotu. ==Ulkonäkö== Rotu on tyypillinen paariakoira. Se on monilta osin samankaltainen mm. borneonkoiran ja balinvuoristokoiran kanssa, mutta siitä tiedetään hyvin vähän. ==Alkuperä== Tyypiltään filippiinienpaariakoira on hyvin vanha, mutta kukaan ei tiedä, milloin se kehittyi. On melko selvää, että sillä on yhteinen tausta phu quocinkoiran kanssa, mutta se on myös sekoittunut paikallisten filippiiniläisten koirien kanssa. Se elää kotisaarellaan paariakoirana läheisessä yhteydessä ihmisiin. Se liikuskelee vapaana ja syö mielellään heidän ruuanjätteitään. Rodusta ei ole tieteellistä tutkimusta, mutta tänäpäivänä sitä kohtaan kasvaneen suuren kiinnostuksen vuoksi voidaan olettaa että sellainen tehdään lähitulevaisuudessa. ==Katso myös== *Dingo *Intianpaariakoira *Paariakoira Luokka:FCI:n ulkopuoliset rodut Luokka:Alkukantaiset koirat Luokka:Aasialaiset koirarodut
Sotilaspedagogiikka

Sotilaspedagogiikka on oppiaine, joka kattaa niin sotilaan perustaitojen alkeisopetuksen kuin koko sotilaallisen maanpuolustuksen koulutusperiaatteiden kehittämisen. ==Määrittely== Sotilaspedagogiikan oppiaine ulottuu oppimisen ja opettamisen käytännön sovellutuksiin sekä perusyksikön koulutuksen suunnitteluun. Suomessa sotilaspedagogiikkaa voi opiskella Maanpuolustuskorkeakoulussa. Oppiaineen professorina ovat toimineet Jarmo Toiskallio (1999 - 2009) sekä Juha Mäkinen (2009 - 2019). ==Kirjallisuutta== * Juha Mäkinen, Jarmo Toiskallio 2009. Sotilaspedagogiikka. Sotiluuden ja toimintakyvyn teoriaa ja käytäntöä. Maanpuolustuskorkeakoulu, Helsinki. Johtamisen ja sotilaspedagogiikan laitos. Julkaisusarja 1, n:o 3. 126 s. (teoksen sähköinen kopio) Luokka:Sotilaskoulutus
Vispa

Vispa on Rhônen sivujoki Sveitsissä. Joki saa alkunsa Sveitsin ja Italian raja-alueelta: Saaser Vispa -joki alkaa Saas-Almagellin alueelta ja Matter Vispa Zermattin alueelta. Staldenissa joenhaarat yhdistyvät Vispajoeksi. Vispa laskee Rhôneen Vispissä. Vispan pituus on 38,1 kilometriä. == Lähteet == * === Viitteet === == Aiheesta muualla == * Vispajoen hydrologiset tiedot ympäristöministeriön sivuilla Luokka:Valais’n joet Luokka:Rhônen vesistö Luokka:Vispertal
Lehtilapa

Lehtilapa eli lapa () on kasvin lehden yhteyttävä rakenneosa. Lehti on joko yksinkertainen tai kerrannaislehti. Yksinkertaisen lehden lehtilapa on yleensä leveä ja litteä ja sen liuskoittumisaste vaihtelee. Kerrannaislehden lehtilapa on jakautunut useaksi lehdykäksi, jotka ovat selvästi erillään toisistaan. Jokaisen lehdykän oma lehtiruoti liittää lehdykän lehtilavan keskirankaan.Rauno Tirri et al.: Biologian sanakirja, Otava 2003, ISBN 951-1-17618-8, hakusana lehtilapa. Heinien lehti on muodostunut lehtilavasta ja (lehti)tupesta, joka on heinien erikoispiirre. Lehtituppi on tiiviisti varren ympärillä tukien solmun yläpuolista pehmeää kasvusolukkoa.Kasvien maailma, Otava, 1979–1981, ISBN 951-1-05097-4, hakusana heinäkasvit, sivu 408. == Katso myös == * lehtimuoto * ruotilehti * laakavarsi == Lähteet == Luokka:Kasviorganologia
In the Pines (albumi)

In the Pines on australialaisen The Triffids –yhtyeen studioalbumi vuodelta 1986. Seuraavana vuonna yhtye esiintyi Oulun Kuusrockissa. Levyn on julkaissut White Hot -yhtiö ja sitä on valmistanut ja jaellut Cartel. Albumi on äänitetty pienellä budjetilla Australian Ravensthorpessa the Woolshed -nimisessä lammaskeritsimössä 14.–18. huhtikuuta 1986. Paikka sijaitsee 600 km kaakkoon Perthistä. Äänittäjinä ovat olleet Cathy Gray ja Jim McKibben ja äänitys on tehty jälkimmäisen 8-raitanauhurilla. Jälkikäteen nauhaa ovat tuottaneet Bruce ”Cub” Callaway ja yhtyeen keulahahmo David McComb. Callaway on miksannut kappaleet Sydneyssä. Tuotanto on tallennettu Super 8 –filmille ja tekijöinä ovat olleet Bledwyn Butcher, Jill Birt, Tim Dwyer ja Alsy MacDonald. Levykannen suunnittelijat ovat Bledwyn Butcher, Martyn Casey ja David McComb. Kiitoksissa on mainittu Paul Bolger ideasta Sydneyssä vuonna 1982. == Kappaleet == ;A-puoli # Suntrapper # In the Pines # Kathy Knows # 25 to 5 # Do You Want Me Near You? # Once a Day ;B-puoli # Just Might Fade Away # Better off This Way # Only One Life # Keep Your Eyes on the Hole # One Soul Less on Your Fiery List # Born Sandy Devotional (Edit) Useimmat laulut on tehnyt David McComb vuosina 1984–86. Kappaleen "Do You Want Me Near You?" tekijä on Alsy MacDonald ja kappaleen "Once a Day" tekijä on Bill Anderson. Viimeksi mainitun kappaleen julkaisuyhtiö on BMI ja muiden Hot Music / Warner Bros Music. == Muusikot == * Evil Graham Lee – pedal- ja lap steel, akustinen kitara, laulu (A6) * Martyn Casey – basso * David McComb – laulu, kitara, mandoliini (B6) * Jill Birt – kosketinsoittimet * Alsy MacDonald – rummut, laulu (A5) * Rob McComb – kitara, viulu, huuliharppu, laulu, mandoliini (A1, A2), rummut (A5) Kappaleen "Once a Day" laulukuoro on the Evil Choir: Hatterin perhe, Willsin perhe, Bleddyn, Janine, Tim, Liz, Susan ja muut paikalla olleet. Kappaleessa "Just Might Fade Away" Rob lyö suurta vesitankkia luudalla, Jill metallisia lyömäsoittimia ja Evil tuottaa abstraktia melua pedal steel -kitaralla. Kappaleessa "Better off This Way" Alsy soittaa luutaa lattialautoihin. == Arvostelut == * AllMusic: AllMusic review Viitattu 19.1.2019. == Lähteet == * The Triffids LP In the Pines (Hot 1028, 1986) === Viitteet === Luokka:Vuoden 1986 albumit Luokka:Australialaiset rockalbumit Luokka:Folk rock -albumit
Miryanginkoira

Miryanginkoira on eteläkorealainen koirarotu. ==Ulkonäkö== Rotu on keskikokoinen pystykorvaa muistuttava puolivilli paariakoira. Sallitut väritykset ovat puhtaan- ja kermanvalkoinen. Säkäkorkeus on 43–55 cm. ==Alkuperä== Miryanginkoira on kotoisin Miryangista Etelä-Gyeongsangista. Se on läheistä sukua naapurimaan Pohjois-Korean pungsanilleCho, G. J. Microsatellite polymorphism and genetic relationship in dog breeds in Korea. Asian-Australasian Journal of Animal Sciences, 2005 (Vol. 18) (No. 8) 1071-1074 ja osittain myös koreanjindonkoiralle, muttei yhtä paljon kuin ensin mainitulle. Jotkut väittävät, että koirat, joita amerikkalaiset kasvattajat veivät kotimaahansa 1990-luvulla aitoina pungsaneina, olisivat olleet oikeasti tämän rodun edustajia. Sitä ei ole kuitenkaan voitu todistaa. Yksikään suuri kansainvälinen kennelyhdistys ei ole tunnustanut rotua. == Katso myös == *Guejae gae *Jejunkoira *Koreanjindonkoira *Nureongi *Pungsan ==Lähteet== Luokka:FCI:n ulkopuoliset rodut Luokka:Pystykorvat Luokka:Korealaiset koirarodut
Lapa

Lapa voi tarkoittaa seuraavia asioita * lapa, kitaran kaulan litteä pää * lehtilapa, kasvin lehden osa * lapaluu tai lapaluun seutu * lapa, airon tai melan leveä ja litteä osa * lapa, potkurin napaan kiinnittyvä siipi * lapa, käden leikillinen nimitys * Lapa, kaupunginosa Rio de Janeirossa * LaPa, Lappeenrannan Pallo * La-Pa, Laitumen Pallo, urheiluseura PunkalaitumellaLa-Pa Palloliiton sivulla * LaPa-95, urheiluseura LapinlahdellaKotisivu, LaPa-95 == Lähteet ==
Nerthus

Nerthus oli pohjoisten germaaniheimojen hedelmällisyyden, rauhan ja vaurauden jumalatar. Häntä palvottiin pyhässä lehdossa joko Pohjanmerellä tai Itämerellä sijainneella saarella. Nerthuksen palvonnan keskus oli Tanskassa. Kevään saapuessa jumalattaren kuvapatsasta kuljetettiin eri heimojen keskuudessa härkien vetämissä vaunuissa. Kun vaunut olivat tehneet kierroksensa lähiseuduilla, orjat pesivät vaunut ja patsaan pyhän lehdon lammessa. Sen jälkeen orjat hukutettiin lampeen.Tacitus 1976, s. 63-64 Roomalainen historioitsija Tacitus kutsui teoksessaan Germania Nerthusta Äiti Maaksi ja kertoi, että seitsemän germaaniheimoa – reudignit, avionit, anglit, varinit, eudosit, svardonit ja nuitonit – palvoi jumalatarta. Nerthus on myös samaistettu skandinaaviseen miespuoliseen Njord-jumalaan, ja sillä perusteella Nerthusin sukupuolta on pidetty epäselvänä. Nerthus on myös saattanut olla hermafrodiitti. == Lähteet == * Tacitus: Germaania. Suomentanut Edwin Linkomies. Otava 1976. ISBN 951-1-02311-X. ===Viitteet=== Luokka:Hedelmällisyyden jumalattaret Luokka:Germaaniset jumalattaret
Yli-Iin vaakuna

Yli-Iin vaakuna oli Yli-Iin kunnan tunnus. Vaakunan aihe viittaa sekä maanviljelykseen että voimalaitoksiin. Yli-Iissä (nyk. Oulussa) on Haapakosken, Kierikin ja Maalismaan voimalaitokset. Pahkakosken voimalaitoksen turbiinit sijaitsevat Iin kunnan omistaman enklaavin alueella. Vaakunan selitys on ”sinisessä kentässä pystyasennossa kaksi kahtaalle suuntautuvaa yksipolvekkeista kultasalamaa, joiden kärjet muodostavat apilanlehden”. Vaakunan on suunnitellut Kaj Kajander, ja Yli-Iin kunnanvaltuusto hyväksyi sen kokouksessaan 29. huhtikuuta 1967. Sisäasiainministeriö vahvisti vaakunan käyttöön 21. heinäkuuta samana vuonna. Vaakuna jäi epäviralliseksi kotiseutuvaakunaksi vuonna 2013, kun Yli-Ii, Haukipudas, Kiiminki ja Oulunsalo liittyivät Oulun kaupunkiin. == Lähteet == * * Yli-Ii Vaakuna
Majoraatti

Majoraatti (keskiajan latinan maioratus < maiorare, suurentaa) on joissakin maissa käytössä oleva perintöjärjestys, jonka nojalla yhtä läheisistä perillisistä vanhimmalla on ensisijainen oikeus kiinteistöön tai tiettyyn omaisuusryhmään.Otavan iso tietosanakirja, Otava 1960–1965, hakusana majoraatti. Nimitystä käytetään myös vanhimman pojan oikeudesta ottaa ensimmäisenä osansa vanhempiensa perinnöstä. Majoraatiksi kutsutaan myös näin saatua omaisuutta.Uusi tietosanakirja, Tietosanakirja oy 1960–1966, hakusana majoraatti. Majoraatin lähikäsitteitä ovat minoraatti ja primogenituuri. Minoraatti (myöhäislatinan minoratus) on perimysjärjestys, joka takaa etuoikeuden perintöön yhtä läheisistä sukulaisista nuorimmalle.Otavan iso tietosanakirja, hakusana minoraatti. Primogenituuri (keskiajan latinan primogenitura) on perheen ensimmäiseksi syntyneen lapsen, esikoisen, oikeus perittävään aatelisarvoon tai arvonimeen.Uusi tietosanakirja, hakusana primogenituuri. ==Lähteet== Luokka:Perintöoikeus
Luidia sarsii

Luidia sarsii on punaruskea meritähti, joka elää Atlantin valtameren itäosissa. == Koko ja ulkonäkö == Täysikasvuisen L. sarsiin halkaisija voi olla jopa 34 senttimetriä – tavallisesti se on kuitenkin huomattavasti pienempi. Sillä on pieni keskiruumis, josta erkanee viisi solakkaa, keskipitkää sädehaaraa. Iho on nystyinen ja punaruskea, ja sädehaarojen sivuja koristavat tummat poikittaisraidat. Ihokidukset eli papulat ovat suhteellisen yksinkertaiset ja puuttuvat kokonaan keskiruumiista ja sädehaarojen keskeltä. Tähden alapinnalla on kaksileukaisia pihtipiikkejä eli pedikellaarioita. Hengitys- ja tarttumaeliminä toimivissa imujaloissa ei ole imulevyjä ja niihin liittyy kaksi ampullia. Ruoansulatuskanavasta puuttuvat suoli, umpipussit ja peräaukko. == Levinneisyys == L. sarsiita tavataan Norjasta Välimerelle ulottuvalla vyöhykkeellä. Levinneisyysalueen eteläosissa se elää syvemmissä ja kylmemmissä vesissä kuin pohjoisosissa. == Elinympäristö == L. sarsii elää yleensä liejuisessa merenpohjassa 10 metrin syvyydestä aina 1,3 kilometriin asti, tosin 600 metriä syvemmällä vain satunnaisesti. == Lisääntyminen == L. sarsiilla on hyvin epätavallinen elinkierto. Sen hedelmöityneestä munasta kehittyy vedessä uiva toukka, bipinnaria, joka voi kasvaa jopa 1,4 senttimetrin mittaiseksi. Toukka ei muutu tähdenmuotoiseksi aikuiseksi, vaan sen sisälle kasvaa viisisakarainen lisäke, joka lopulta irtoaa ja vajoaa merenpohjaan, missä se kehittyy meritähdeksi. Vedessä uiva poikanen ei kuole heti muodonvaihdoksen jälkeen vaan jatkaa elämäänsä itsenäisenä eliönä. == Lähteet == Luokka:Meritähdet
Operaatio Vigorous

Operaatio Vigorous oli peitenimi toisessa maailmansodassa Haifasta ja Port Saidista Maltalle 12.–16. kesäkuuta 1942 matkanneille saattueille. Saman aikaisesti oli käynnissä operaatio Harpoon, joka oli saattue Gibraltarilta Maltalle. Näitä operaatioita kutsuttiin yhteisnimellä operaatio Julius. Operaatio jouduttiin keskeyttämään akselivaltojen onnistuneen torjunnan vuoksi. == Tausta == Malta tarvitsi huoltoa vähintään joka toinen kuukausi selvitäkseen. Akselivalloille oli tärkeää estää saattueiden perille pääsy, koska Maltalle sijoitetut joukot kykenivät tehokkaasti häiritsemään huoltosaattueiden kulkemista Italiasta Libyaan. == Saattueet == Välimeren laivastoa oli täydennetty muun muassa Intian valtamereltä siirretyillä aluksilla, jotta operaatio voitaisiin toteuttaa. Alukset oli koottu Kilindinistä Keniasta Haifaan suojaamaan saattuetta, jonka suojaksi oli määrätty Australian laivaston N-luokan hävittäjistä muodostettu 7. hävittäjälaivue. Operaatioon liitetyt yksitoista kauppalaivaa siirtyivät 12. kesäkuuta Haifasta Port Saidiin, ja ne kohtasivat seuraavana päivänä Tobrukin edustalla kontra-amiraali Philip Vianin johtaman Force A:n, jonka muodostivat seitsemän kevyttä risteilijää ja 17 hävittäjää. Täten suojan vahvuus nousi kaikkiaan kahdeksaan risteilijään ja 26 hävittäjään, joiden tukena oli vielä korvetteja ja miinanraivaajia sekä vanha ainoastaan ilmatorjunta-asein varustettu vanhentunut taistelulaiva HMS Centurion. Merellä oli lisäksi yhdeksän sukellusvenettä valvomassa Tarantoon sijoitettuja Italian laivaston aluksia. == Ilmahyökkäys == Lähes välittömästi Aleksandriasta lähdettyään saattue joutui Kreetan ja Pohjois-Afrikan välillä jatkuvien ilmahyökkäysten kohteeksi. Aluksi ilmahyökkäykset kohdistuivat risteilijöihin sekä rahtialuksiin, mutta myöhemmin saattueen suojana olevista hävittäjistä tuli hyökkäysten pääasiallinen kohde. Yksi rahtialuksista vaurioitui 12. kesäkuuta, jolloin se joutui kääntymään Tobrukiin ja toinen alus jouduttiin lähettämään Tobrukiin konevian vuoksi. Nämä alukset tuhoutuivat ilmahyökkäyksissä. == Italian laivasto == == Lähteet == * * * === Viitteet === Luokka:Välimeren, Lähi-idän ja Afrikan sotatoimialue toisessa maailmansodassa Luokka:Vuoden 1942 sotahistoria Luokka:Toisen maailmansodan sotilasoperaatiot Luokka:Toisen maailmansodan meritaistelut Luokka:Yhdistyneen kuningaskunnan taistelut Luokka:Yhdistynyt kuningaskunta toisessa maailmansodassa Luokka:Australian taistelut Luokka:Italian taistelut Luokka:Italia toisessa maailmansodassa Luokka:Saksan taistelut Luokka:Saksan sotahistoria 1939–1945
RASCOM

Regional African Satellite Communication Organization eli RASCOM on afrikkalainen satelliittitietoliikenneyhtiö. Se välittää TV-ohjelmia ja langatonta Internetiä Afrikan maaseudulle. RASCOM ostaa satelliittipalvelun Mauritiukselle rekisteröidyltä RascomStar-QAF-yhtiöltä. RASCOMin omistavat Libyan African Investment Portfolio (63%) 45 afrikkalaista tietoliikenneyhtiötä (25%) ja Thales Alenia Space (12%)http://www.spacenews.com/satellite_telecom/successful-launch-gives- rascom.html, joka rajoittanee yhtiön suorittamien ostojen kilpailutusta. ==Satelliitit== === RASCOM-QAF1 === RASCOM-QAF1 oli yhtiön ensimmäinen satelliitti, jonka rakensi Thales Alenia Space Ranskassa. Se on Spacebus 4000B3 ja siinä on 12 Ku-kaistan lähetintä ja 8 C-kaistan lähetintä. Se laukaistiin Ariane 5-raketilla 21. joulukuuta 2007. http://www.arianespace.com/site/news/releases/07_12_21_release_index.html Jo alun alkaen satelliitissa oli teknisiä vikojahttps://archive.is/20120524153457/http://www.thalesonline.com/space/Press- Room/Press-Release-search-all/Press-Release-search-result/Press-Release- Article.html?link=79404206-6919-634c-264b-6b5466762b7e:central&locale;=EN-gb ja laukaisu tuotti sille virheellisen kiertoradan. https://archive.is/20120524153457/http://www.thalesonline.com/space/Press- Room/Press-Release-search-all/Press-Release-search-result/Press-Release- Article.html?link=6f223c63-0b11-5909-4571-480813517278:central&locale;=EN-gb, jonka korjaamisen jälkeen 15 vuoden käyttöikö oli kutistunut kahteen vuoteen.https://archive.is/20120524153457/http://www.thalesonline.com/space/Press- Room/Press-Release-search-all/Press-Release-search-result/Press-Release- Article.html?link=0768523f-041b-607a-073f-380b13362507:central&locale;=EN-gb http://spaceflightnow.com/news/n0802/06rascomqaf. == RASCOM-QAF1R == Thales Alenia Space myi vuonna 2008 RASCOMSTAR-QAF-yhtiölle toisen satelliitin.http://www.thalesonline.com/renderdetail/082e0b59-1547-726e-0e68-08137c38205e:central Se laukaistiin Ariane 5-raketilla 3. alokuuta 2010. http://www.arianespace.com/news-mission-update/2010/707.asp == Lähteet == == Aiheesta muualla == * rascomstar.com Luokka:Tietoliikenneyhtiöt
Los Alamos (New Mexico)

Los Alamos on väestönlaskennallinen asuinpaikka (CDP) New Mexicon osavaltiossa Yhdysvalloissa. Siellä asui 12 019 ihmistä vuonna 2010. Los Alamos tunnetaan Los Alamosin tutkimuslaitoksesta, jossa suunniteltiin maailman ensimmäinen ydinase. Los Alamos oli suljettu kaupunki vuosina 1943–1962, jolloin sen olemassaolo kiistettiin. == Lähteet == == Aiheesta muualla == Luokka:New Mexicon väestönlaskennalliset asuinpaikat
Kamohelo Mokotjo

Kamohelo Mokotjo (s. 11. maaliskuuta 1991 Odendaalsrus, Etelä-Afrikka) on eteläafrikkalainen jalkapalloilija, joka edustaa Alankomaiden pääsarjassa Eredivisiessä pelaavaa Feyenoordia. Mokotjon pelipaikka on puolustava keskikenttäpelaaja. Mokotjon ammattilaisura alkoi Supersport Unitedissa. Hän siirtyi Feyenoordiin kesällä 2009, mutta seura lainasi hänet saman tien yhdeksi kaudeksi naapuriseura Excelsioriin. Mokotjo, Kamohelo Mokotjo, Kamohelo Mokotjo, Kamohelo
Árborg

Árborg on Etelä-Islannin suurin kunta ja koko Islannin kahdeksanneksi suurin kunta. Vuonna 2008 kunnan asukasluku oli 7 928\. Vuonna 1998 neljä kuntaa Etelä-Islannissa yhdistyivät. Alueen suurin kaupunki on Selfoss, jossa on 6 300 asukasta. Luokka:Islannin kunnat
Teemu Törmälä

Teemu (Nikodemus) Törmälä (11. elokuuta 1882 Kuopio – 1937 Neuvostoliitto) oli suomalainen työväenliikkeen aktivisti, joka Neuvosto-Venäjälle siirryttyään toimi mm. Kustannusliike Kirjan johtajana. Teemu Törmälä syntyi suutarin perheeseen. Hän työskenteli leipurina ja myyjänä, kuului Helsingin suurlakkokomiteaan vuonna 1905, oli perustamassa Savon työväen säästöpankkia ja toimi sen hallituksen varapuheenjohtajana vuosina 1912–1918. Vuosina 1913–1916 hän oli eduskunnan varajäsen ja vuosina 1915–1918 Savon työväen sanomalehti- ja kirjapaino-osuuskunnan puheenjohtaja. Törmälä osallistui punaisten puolella Suomen sisällissotaan sekä toimi kansanvaltuuskunnan työasiain osaston kauppa-asiain valvojana ja rautatieneuvoston komissaarina. Huhtikuussa 1918 hän pakeni Venäjälle. Törmälä suoritti punakomentajakurssit Pietarissa, osallistui Venäjän sisällissodan taisteluihin Inkerissä vuonna 1919 ja oli kukistamassa Kronstadtin kapinaa vuonna 1921. Hän toimi Kansainvälisen sotakoulun opettajana, kuului Vapaus-lehden toimituskuntaan ja johti Lännen vähemmistökansallisuuksien kommunistisen yliopiston suomalaista osastoa vuosina 1922–1927. Vuodesta 1923 lähtien hän kuului kustannusosuuskunta Kirjan hallitukseen. Vuosina 1927–1935 hän työskenteli Kirjan johtajana. 1930-luvun alussa Törmälä oli aktiivinen Kirjan yhteydessä toimineessa Suomen Kommunistisen Puolueen tukiryhmässä. Törmälä erotettiin viroistaan ja Neuvostoliiton kommunistisesta puolueesta lokakuussa 1935, vangittiin ja ilmeisesti teloitettiin vuonna 1937. Törmälän henkilömappi Venäjän yhteiskuntapoliittisen historian arkistossa päättyy vuoteen 1956. == Lähteet == Luokka:Neuvostoliittolaiset henkilöt Luokka:SKP:ssä (1918–1990) vaikuttaneet henkilöt Luokka:Stalinin vainoissa kuolleet Luokka:Suomen sisällissodan punaiset Luokka:Suomen Sosialidemokraattisen Puolueen poliitikot Luokka:Vuonna 1882 syntyneet Luokka:Vuonna 1937 kuolleet